
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 74629 (1) 

Συμπλήρωση της 63706/25.10.1989 απόφασης του Υπουρ¬ 
γού Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΟΝ 

Έχοντας υπόψη: 

1. Τις διατάξεις του άρθρου 123 του Π.Δ/τος 265/1989 
«Κωδικοποίηση σ’ ενιαίο κείμενο των διατάξεων της νομοθεσίας 
για την εκλογή βουλευτών». 

2. Την αριθ. 63706/25.10.1989 απόφαση του Υπουργού 
Εσωτερικών, με την οποία εγκρίθηκε η καταβολή ειδικής εκλογι¬ 
κής αποζημίωσης στους μονίμους υπαλλήλους των δήμων και 
των δημοτικών νομικών προσώπων, καθώς και στους τακτικούς 
υπαλλήλους των κοινοτήτων του Κράτους για την έκτακτη απα¬ 
σχόλησή τους στις διαδικασίες και εργασίες προπαρασκευής και 
διενέργειας των γενικών βουλευτικών εκλογών της 5ης Νοεμ¬ 
βρίου 1989, όπως αυτή τροποποιήθηκε και συμπληρώθηκε με 
τις αριθ. 67185/12.11.1989 και 76102/27.12.1989 όμοιες 
αυτού. 

3. Το γεγονός ότι όπως προκύπτει από το αριθ. 15947/ 
14.12.1989 τηλετύπημα της Νομαρχίας Χίου οι μόνιμοι υπάλ¬ 
ληλοι της Δημοτικής Επιχείρησης Ύδρευσης - Αποχέτευσης 
Χίου συμπεριλήφθηκαν στα συνεργεία προσφοράς πρόσθετης 
εκλογικής εργασίας για την προπαρασκευή και διενέργεια των 
γενικών βουλευτικών της 5ης Νοεμβρίου 1989 του αντίστοιχου 


Δήμου, αλλά δεν τους καταβλήθηκε ειδική εκλογική αποζημί¬ 
ωση, επειδή δεν εμπίπτουν στις κατηγορίες των υπαλλήλων που 
μνημονεύονται στην ανωτέρω υπουργική απόφαση, αποφασί¬ 
ζουμε: 

Συμπληρώνουμε την αριθ. 63706/25.10.1989 απόφασή 
μας, όπως αυτή συμπληρώθηκε μεταγενέστερα και εγκρίνουμε 
την καταβολή εφάπαξ ειδικής εκλογικής αποζημίωσης ποσού 
δραχμών πενήντα χιλιάδων (50.000) σε κάθε ένα από τους 21 
μόνιμους υπαλλήλους της Δημοτικής Επιχείρησης Ύδρευσης - 
Αποχέτευσης Χίου, για τους λόγους που αναφέρονται στην παρά¬ 
γραφο 3 του σκεπτικού της παρούσας απόφασης. 

Κατά τα λοιπόν ισχύουν αυτά που καθορίστηκαν με τις «ανω¬ 
τέρω 63706/25.10.1989, 67185/12.11.1989 και 76102/ 
27.12.1989 αποφάσεις μας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 29 Δεκεμβρίου 1989 

Ο ΥΠΟΥΡΓΟΣ 

θ. ΚΑΤΡΙΒΑΝΟΣ 
-♦- 

Αριθ. ΥΠΠΟ/ΑΡΧ/Α1/Φ11/42284/1775 (2) 

Κήρυξη ως αρχαιολογικού χώρου της θέσης «Πουριά» νήσου 

Σκύρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/τ. Α/26.7.85) 
«Κυβέρνηση και Κυβερνητικά Όργανα». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την αριθ. 24/1.8.89 Πράξη του κεντρικού Αρχ/κού Συμ¬ 
βουλίου, αποφασίζουμε: 

Κηρύσσουμε ως αρχαιολογικό χώρο τη περιοχή στη θέση 
«Πουριά» νήσου Σκύρου, όπου σώζεται αρχαίο λατομείο και όπως 
αυτή ορίζεται υπό στοιχεία ΑΒΓΔΕΑ, στο χάρτη που συνοδεύει 
την απόφασή μας. 

Τα στοιχεία ΑΒΓ ΔΕΑ ορίζονται βάσει συντεταγμένων ως ακο¬ 
λούθως: 

Α (18950 - 9700) Β (18950 - 9600) Γ (19050 - 9600) Δ 
(19200 - 9700) Ε (επί της 9700 ευθείας μέχρι και τη θάλασσα). 

Στη κήρυξη περιλαμβάνεται και το απέναντι στο χώρο νησάκι, 
όπου υπάρχει ναΰδριον του Αγίου Ερμόλαου. 

Συμπληρωματικά ορίζεται ζώνη προστασίας του χώρου, πλά¬ 
τους 100 μ. παράλληλη με .α ως άνω όρια του. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 14 Δεκεμβρίου 1989 

Ο ΥΠΟΥΡΓΟΣ 

Σ. ΚΟΥΒΕΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 541055/Ειδ. αριθ. 351 (3) 

Χειμερινό πρόγραμμα Κοινωνικού Τουρισμού Δεκέμβρης ’89 - 
Μάρτης ’90 ΕΟΤ - Γ.Γ.Ν.Γ. 

ΟΙ ΥΠΟΥΡΓΟΙ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 1624/51 «περί συστάσεως ΕΟΤ» 
όπως τροποποιήθηκαν και συμπληρώθηκαν μέχρι σήμερα. 

2. Τον Οικονομικό Κανονισμό του ΕΟΤ. 

3. Την αριθ. 512801/10.4.89 απόφαση Γ.Γ. ΕΟΤ «περί 
έγκρισης ετήσιου προγράμματος Κοινωνικού Τουρισμού. 

4. Τις διατάξεις του Ν. 1835/89 «Σύσταση Υπουργείου Του¬ 
ρισμού» (ΦΕΚ 76/Α/14.3.89). 

5. Το Π.Δ. 570 ΦΕΚ 241/Α/23.11.89 «Διορισμός Υπουρ¬ 
γών και Υφυπουργών», 

6. Το αριθ. 6474/20.9.89 (ΑΠ Γρ. Γ. Γ. ΕΟΤ 3223/ 
20.9.89) έγγραφο της ΓΓΝΓ 

7. Την αριθ. 44/13.10.89 έγγραφη ενημέρωση στον Γ.Γ. 
ΕΟΤ. 

8. Το αριθ. 870 (ΑΠ ΕΟΤ 63615/22.11.89) έγγραφο της 
ΞΕΝΙΑ Α.Ε. 

9. Το αριθ. 45/3.11.89 Υ.Σ. στην Δ/νση Εκμ/σης. 

10. Το Π.Δ. 886/74 (ΦΕΚ 325 άρθρο 13). 

11. Την αριθ. 1169/34/22.11.89 απόφαση Δ.Σ. ΕΟΤ, απο¬ 
φασίζουμε: 

1. Εγκρίνουμε την αριθ. 1169/34/22,11.89 απόφαση Δ.Σ. 
ΕΟΤ για την εφαρμογή χειμερινού προγράμματος Κοινωνικού 
Τουρισμού σε συνεργασία με τη Γ.Γ.Ν.Γ. την ενεργό συμμετοχή 
της Ελληνικής Ομοσπονδίας Χιονοδρομίας και του Ελληνικού 
Ορειβατικού Συνδέσμου Αθήνας ως εξής: 

α. Στο πρόγραμμα αυτό που θα καλύψει 8.000 άτομα περί¬ 
που, δικαίωμα συμμετοχής έχουν όλοι οι νέοι ηλικίας από 18-30 
ετών, καθώς και τα προστατευόμενα μέλη τους, ηλικίας μέχρι 30 
ετών, με την επίδειξη του εκκαθαριστικού σημειώματος εφορίας, 
της αστυνομικής τους ταυτότητας και του βιβλιαρίου ασθένειας, 
με τις οικονομικές προϋποθέσεις που ισχύουν στο ετήσιο πρό¬ 
γραμμα Κοινωνικού Τουρισμού και που έχουν εγκριθεί με την 
αριθ. 512801/10.4.89 απόφαση. 

β. Από το πρόγραμμα αποκλείονται τα άτομα που έχουν πάρει 
Δ.Κ.Τ. για τα προγράμματα μέχρι Μάρτη ’90 από οποιαδήποτε 
φορέα, που αποδεικνύεται με τη σφράγιση του βιβλιαρίου ασθέ¬ 
νειας. 

γ. Η διανομή των Δ.Κ.Τ. θα γίνεται από τη Γ.Γ.Ν.Γ. στην 
Αθήνα και τις Νομαρχίες στην Περιφέρεια και ο αριθμός τους θα 
είναι ανάλογος με τις θέσεις που έχουν διατεθεί από τα καταλύ¬ 
ματα, χωρίς να υπάρχει δέσμευση για τη κάλυψή τους. 

δ. Η εκτύπωση των Δ.Κ.Τ. και τυχόν πληροφοριακών εντύ¬ 
πων θα γίνει από τη Γ.Γ.Ν.Γ. 

ε. Οι κρατήσεις στα καταλύματα θα γίνονται από τον δι¬ 
καιούχο, ο οποίος υποχρεούται αφού συνεννοηθεί με τον ξενοδόχο 
να στείλει προκαταβολή 7 ημέρες πριν την άφιξή του. 

στ. Το πρόγραμμα αρχίζει να εφαρμόζεται από 23 - 28.12.89 
(5 διαν/σεις) και από 29.12.89 - 4.3.90 (2 διαν/σεις, Παρα¬ 
σκευή - Σάββατο). 

2. Εγκρίνουμε τη συμμετοχή των ΞΕΝΙΑ ΕΟΤ, ΞΕΝΙΑ ΑΕ 
και ΙΔ. ΤΟΥΡΙΣΤΙΚΩΝ ΚΑΤΑΛΥΜΑΤΩΝ. Τα χρονικά διαστή¬ 
ματα και η οικονομική συμμετοχή του δικαιούχου για τα ΞΕΝΙΑ 
ΕΟΤ θα εγκριθούν με τη σχετική εκτελεστική απόφαση 
Γ.Γ.ΕΟΤ. 

Εγκρίνουμε: 

3. Τη σύναψη σύμβασης μεταξύ ΕΟΤ - Γ.Γ.Ν.Γ., ΞΕΝΙΑ Α.Ε. 
και ΙΔ. ΤΟΥΡΙΣΤΙΚΩΝ ΚΑΤΑΛΥΜΑΤΩΝ οι όροι της οποίας 
θα εγκριθούν με σχετικές εκτελεστικές αποφάσεις. 

4. Καθορίζουμε τις τιμές από 2.200 - 2.400 δρχ. το άτομο 
ημερησίως, για τη παροχή ημιδιατροφής (πρωινό - γεύμα), ήτοι 
1.200 δρχ. επιδότηση και το υπόλοιπο συμμετοχή δικαιού- 
χου. 

5. Εγκρίνουμε τη συμμετοχή της Υπηρεσίας μας κατά 50% 


στο συνολικό κόστος του προγράμματος που υπολογίζεται ν’ 
ανέλθει στο ποσό των 18.540.000 δρχ. περίπου και θα βαρύνει 
το κονδύλι των Δημ. Επενδύσεων ’89 και αναλύεται ως εξής: 

α. Για τα ΞΕΝ/ΧΕΙΑ 6.540.000 δρχ. περίπου, που αφορά 
την επιδότηση 5.000 ατόμων με 600 δρχ. ημερησίως. 

β. Για το πρόγραμμα με την Ε.Ο.Χ. 12.000.000 δρχ. περί¬ 
που που αφορά το 50% του συνολικού κόστους αυτού του προ¬ 
γράμματος. 

Για τη καταβολή της συμμετοχής μας στο πρόγραμμα των 
χιονοδρομικών κέντρων και ορεινών καταφυγίων θα επιδοτηθεί η 
Ελληνική Ομοσπονδία Χιονοδρομίας και Ορειβασίας, βάσει του 
Ν. 1624/51 «περί ενισχύσεως τουρ. σωματείων» σε συνδυασμό 
με τον ΑΝ 864/37. 

6. Εγκρίνουμε τη διαχείριση από την Υπηρεσία μας των κον- 
δυλίων της Γ.Γ.Ν.Γ. με τα οποία θα επιχορηγήσει την Υπηρεσία 
μας για την εξόφληση της οικονομικής της συμμετοχής στο πρό- 
γραμμα. 

7. Εξουσιοδοτούμε τον Γ.Γ. ΕΟΤ για τη ρύθμιση κάθε άλλης 
λεπτομέρειας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 5 Δεκεμβρίου 1989 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΤΟΥΡΙΣΜΟΥ 

ΣΩΤΗΡΗΣ ΚΟΥΒΕΛΑΣ ΤΖΑΝΝΗΣ ΤΖΑΝΝΕΤΑΚΗΣ 
-+- 

Αριθ. 542632/368 (4) 

Πρόγραμμα Κοινωνικού Τουρισμού στην Κύπρο, Ιανουάριος ’90 
- Μάρτης ’90. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 1624/51 «περί συστάσεως ΕΟΤ» 
όπως τροποποιήθηκαν και συμπληρώθηκαν μέχρι σήμερα. 

2. Τον Οικονομικό Κανονισμό του ΕΟΤ. 

3. Τις διατάξεις του Ν. 1835/89 «Σύσταση Υπουργείου Του¬ 
ρισμού» (ΦΕΚ 76/Α/14.3.89). 

4. Το Π.Δ. 570 ΦΕΚ 241/Α/23.11.89 «Διορισμός Υπουρ¬ 
γών και Υφυπουργών», 

5. Την αριθ. 512181/141/4.4.89 απόφαση Υπουργού 
(σχετ. η αριθμ. 512801/10.4.89 απόφαση Γ.Γ. ΕΟΤ). 

6. Την αριθ. 1248/37/20.12.89 απόφαση Δ.Σ./ΕΟΤ, απο¬ 
φασίζουμε: 

Εγκρίνουμε την αριθ. 1248/37/20.12.89 απόφαση Δ.Σ./ 
ΕΟΤ, ως εξής: 

1. Εγκρίνουμε την εφαρμογή του προγράμματος Κοινωνικού 
Τουρισμού στην Κύπρο, σε συνεργασία με τον ΚΟΤ, τις αεροπορι¬ 
κές εταιρείες Ο.Α. και ΟΥ. ΑΙΒ, τον Παγκύπριο Σύνδεσμο Ξενο¬ 
δόχων και τον Σύνδεσμο Ταξιδιωτικών και Τουριστικών Γρα¬ 
φείων, ως εξής: 

Το πρόγραμμα να ισχύσει από 10.1.90 μέχρι 31.3.90, για 
5.000 άτομα, δικαιούχους των προγραμμάτων Κοινωνικού Του¬ 
ρισμού με τα οικονομικά κριτήρια που καθορίσθηκαν με την 
αριθμ. 512181/141/4.4.89 απόφαση Υπουργού (σχετ. ή 
αριθμ. 512801/10.4.89 απόφαση Γ.Γ. ΕΟΤ). 

Το πρόγραμμα να εφαρμοστεί για 8 ημέρες (7 διαν/σεις) σε 
τουριστικά καταλύματα της Κύπρου, με τις ειδικές τιμές που 
έχουν προσφερθεί για το σκοπό αυτό και κυμαίνονται, από 1.800 
- 2.500 κατ’ άτομο, για την παροχή διανυκτέρευσης και ημιδια¬ 
τροφής. 

Να ισχύει δωρεάν διαμονή για παιδιά μέχρι 2 ετών και έκ¬ 
πτωση 50% στην παροχή διανυκτέρευσης και ημιδιατροφής για 
τα παιδιά από 2-10 ετών, για παραμονή σε δίκλινο δωμάτιο. 

Η είσοδος στα μουσεία και αρχ/κούς χώρους, μία θεατρική 
παράσταση από το Θεατρικό Οργανισμό Κύπρου, καθώς και η 
ξεναγός για την ξενάγηση στη Λευκωσία παρέχονται δωρεάν. 

% 

Το πρόγραμμα να διατεθεί μέσω των Ελληνικών τουριστικών 
γραφείων που έχουν δηλώσει συμμετοχή, με τιμές πακέτων από 
19.350 - 21.800 δρχ. για παιδιά από 2-10 ετών και από 
36.900 - 41.800 δρχ. για τους λοιπούς δικαιούχους. 

Η αύξηση των πακέτων από πέρισυ ανέρχεται σε 4,2 % περί¬ 
που. 

Οι παραπάνω τιμές είναι ενιαίες και υποχρεωτικές για όλα τα 
τουριστικά γραφεία και συμπεριλαμβάνονται σ’ αυτές η μεταφορά 
από Αθήνα - Κύπρο - Αθήνα, η μεταφορά από αεροδρόμιο - ξενο¬ 
δοχείο - αεροδρόμιο, η διαμονή και η παροχή ημιδιατροφής στα 
ξενοδοχεία. # 

Να ισχύσουν για τις εκδρομές που συμπεριλαμβάνονται στα 
προγράμματα και είναι προαιρετικές για τους δικαιούχους, οι πα¬ 
ρακάτω τιμές: 

Μισή μέρα ξενάγηση στη Λευκωσία (με δωρεάν ξεναγό - προ¬ 
σφορά ΚΟΤ) 700 δρχ. 

Ολοήμερη εκδρομή 1.700 δρχ. 

2. Εγκρίνουμε την χρησιμοποίηση των υπόλοιπων αδιάθετων 
Δ.Κ.Τ. από τα προηγούμενα προγράμματα, που θα σφραγισθούν 
για να ισχύσουν στο πρόγραμμα αυτό. 

3. Εγκρίνουμε η διανομή των δελτίων να γίνεται από τα κε¬ 
ντρικά και περιφερειακά γραφεία ΕΟΤ ή από τις Νομαρχίες, για 
την εξυπηρέτηση των δικαιούχων. 

4. Εξουσιοδοτούμε τον κ. Γ.Γ. ΕΟΤ για τη ρύθμιση κάθε άλ¬ 
λης λεπτομέρειας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 25 Δεκεμβρίου 1989 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 

Αριθ. 82248/1366 (5) 

Έγκριση τροποποιημένου καταστατικού του Αστικού Οικοδομι¬ 
κού Συνεταιρισμού «ΝΕΟ ΠΑΝΟΡΑΜΑ» Συν. Π.Ε. 

Ο ΥΠΟΥΡΓΟΣ ΠΕ.ΧΩ.Δ.Ε. 

Έχοντας υπόψη: . 

1. Την 41621/864/6.6.88 απόφαση του Αναπληρωτή 
Υπουργού για «Μεταβίβαση αρμοδιοτήτων του Αναπληρωτή 
Υπουργού ΠΕ.ΧΩ.Δ.Ε. στο Γενικό Γραμματέα, Ειδικό Γραμμα¬ 
τέα, στους Προϊσταμένους Δ/νσεων και Τμημάτων του Υπουρ¬ 
γείου ΠΕ.ΧΩ.Δ.Ε.» 

2. Το Ν. 1337/83 (ΦΕΚ 33Α/14.3.83) «Επέκταση των πο- 
λεοδομικών σχεδίων, οικιστική ανάπτυξη και σχετικές ρυθμίσεις» 
και ειδικότερα το άρθρο 42. 

3. Το Π.Δ. 93/1987 (ΦΕΚ 52Α/16.4.87) «Αναμόρφωση 
και ενοποίηση της νομοθεσίας για τους Οικοδομικούς Συνεταιρι¬ 
σμούς, τρόπος οργάνωσης, διοίκησης και λειτουργίας αυτών και 
πολεοδόμηση εκτάσεων Οικοδομικών Συνεταιρισμών». 

4. Το με αρ. πρωτ. 1500/19.12.88 έγγραφο του Οικοδομι¬ 
κού Συνεταιρισμού (αρ. πρωτ. ΥΠΕΧΩΔΕ 72327/1837), με το 
οποίο υπεβλήθηκε τροποποιημένο το καταστατικό του Αστικού 
Οικοδομικού Συνεταιρισμού «ΝΕΟ ΠΑΝΟΡΑΜΑ» συνοδευόμενο 
από όλα τα προβλεπόμενα από τις διατάξεις του Π.Δ. 93/87 
στοιχεία, αποφασίζουμε: 

Εγκρίνουμε το καταστατικό του Οικοδομικού Συνεταιρισμού 
με την επωνυμία ΑΣΤΙΚΟΣ ΟΙΚΟΔΟΜΙΚΟΣ ΣΥΝΕΤΑΙΡΙ¬ 
ΣΜΟΣ «ΝΕΟ ΠΑΝΟΡΑΜΑ» Συν. Π.Ε. όπως διορθώθηκε από 
την Υπηρεσία, ο οποίος έχει: 

Έδρα: Δήμος Θεσσαλονίκης. 

Σκοπό: απόκτηση κύριας κατοικίας 

Αριθμό μελών: 880. 

Μέγεθος της αρχικής συν/κής μερίδας: 1.000 δρχ. 

Έκταση ευθύνης: 2πλάσιο της εταιρικής μερίδας. 

Αριθμό άρθρων του καταστατικού: 45, 
και η έκταση επί της οποίας προτίθεται να εκπληρώσει το σκοπό 


του ο Συνεταιρισμός βρίσκεται στη γεωγραφική θέση α 1475 
στρ. και β 996 στρ. της Κοινότητας Πανοράματος του Νομού 
Θεσσαλονίκης. 

Με την απόφαση αυτή εγκρίνεται μόνο η προσαρμογή του κα¬ 
ταστατικού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής 
θα προκύψει από τις προτάσεις των Γενικών Πολέοδομικών Σχε¬ 
δίων, των Ζωνών Οικιστικού Ελέγχου ή των οποιωνδήποτε σχε¬ 
δίων ρύθμισης των χρήσεων γης των ευρύτερων περιοχών, όπως 
προβλέπεται από την κείμενη πολεοδομική νομοθεσία, ή από την 
απόφαση Υπουργού Περιβάλλοντος Χωροταξίας και Δημόσιων 
Έργων περί «Οικιστικής καταλληλότητας» όπως αυτή προβλέ- 
πεται στο άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 19 Δεκεμβρίου 1989 

Με εντολή Υπουργού 
Ο Ειδικός Γραμματέας 
Γ. ΤΖΙΒΑΝΙΔΗΣ 

- ♦ - 

Αριθ. Π1/4487 (6) 

Τροποποίηση της Π1/1465/5.4.89 κοινής υπουργικής απόφα¬ 
σης περί καθορισμού των φορέων που εμπίπτουν στις διατάξεις 

του άρθρου 1 παρ. 3 του Ν. 1797/1988. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝ/ΓΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1797/1988 
«Προμήθειες του δημόσιου τομέα και ρυθμίσεις συναφών θεμά¬ 
των». 

2. Την Π1/1465/5.4.89 απόφασή μας (ΦΕΚ 254/Β/ 
13.4.89). 

3. Τα υπ’ αριθμ. 69981/15.6.1989, 1224/25.7.1989, 
677/31.7.1989 και 527/5.12.89 έγγραφα - αιτήματα των 
Ηνωμένων Σωληνουργείων ΑΒΕ, της Ελληνικής Βιομηχανίας 
Αλουμίνας ΑΕ, της Ελληνικής Βιομηχανίας Ζωοτροφών ΑΕ και 
της Θερμίς ΑΒΕΕΕΘ, αντίστοιχα καθώς και το από 30.8.1989 
αίτημα της εταιρείας «Πειραϊκή Πατραϊκή, Βιομηχανίας Βάμβα- 
κος Α.Ε.», αποφασίζουμε: 

α. Εξαιρούμε από τους φορείς που καθορίσαμε με την Π1/ 
1645/15.4.89 απόφασή μας ότι υπάγονται στις ρυθμίσεις των 
διατάξεων των άρθρων 1 (παρ. 3) και 2 του Ν. 1797/1988, 
τους υπ’ αριθμ. 46 ΕΛΛΗΝΙΚΑΙ ΒΙΟΜΗΧΑΝΙΑΙ ΖΩΟΤΡΟ¬ 
ΦΩΝ ΕΛΒΙΖ ΑΕ και υπ’ αριθ. 65 «ΗΝΩΜΕΝΑ ΣΩΛΗΝΟΥΡ- 
ΓΕΙΑ ΙΒΣ ΑΝΩΝΥΜΟΣ ΒΙΟΜΗΧΑΝΙΚΗ ΕΤΑΙΡΕΙΑ», καθό¬ 
σον δεν συντρέχουν οι απαιτούμενες από το νόμο προϋποθέ¬ 
σεις. 

β. Διορθώνουμε την επωνυμία του υπ’ αριθμ. 50 φορέα από το 
εσφαλμένο «ΕΛΛΗΝΙΚΗ ΑΛΟΥΜΙΝΑ ΑΕ», στο ορθό «ΕΛΛΗ¬ 
ΝΙΚΗ ΒΙΟΜΗΧΑΝΙΑ ΑΛΟΥΜΙΝΑΣ ΑΕ». 

γ. Καθορίζουμε και τους παρακάτω φορείς που υπάγονται στις 
ρυθμίσεις των άρθρων 1 (παρ. 3) και 2 του Ν. 1797/1988, κα¬ 
θόσον συντρέχουν οι απαιτούμενες από τον νόμο προϋποθέ¬ 
σεις: 

1. «ΠΕΙΡΑΪΚΗ - ΠΑΤΡΑΪΚΗ ΚΛΩΣΤΟΫΦΑΝΤΟΥΡΓΙΑ 
ΠΑΤΡΩΝ Α.Ε.» 

2. «ΠΕΙΡΑΪΚΗ - ΠΑΤΡΑΪΚΗ ΚΛΩΣΤΗΡΙΟ ΣΑΜΟΥ Α.Ε.» 

3. «ΠΕΙΡΑΪΚΗ - ΠΑΤΡΑΪΚΗ ΚΛΩΣΤΟΫΦΑΝΤΗΡΙΟ Ν. 
ΙΩΝΙΑΣ Α.Ε. 

4. «ΠΕΙΡΑΪΚΗ - ΠΑΤΡΑΪΚΗ ΚΛΩΣΤΗΡΙΟ ΚΑΡΠΕΝΗ¬ 
ΣΙΟΥ Α.Ε. 

5. «ΠΕΙΡΑΪΚΗ - ΠΑΤΡΑΪΚΗ ΥΦΑΝΤΗΡΙΟ ΧΑΛΚΙΔΑΣ 
Α.Ε. 

6. «ΠΕΙΡΑΪΚΗ - ΠΑΤΡΑΪΚΗ ΚΛΩΣΤΗΡΙΟ ΣΥΡΟΥ Α.Ε. 

7. «ΠΕΙΡΑΪΚΗ - ΠΑΤΡΑΪΚΗ ΚΛΩΣΤΗΡΙΟ/ΥΦΑΝΤΗ- 
ΡΙΟ Ν. ΦΑΛΗΡΟΪ Α.Ε. 

8. «ΠΕΙΡΑΪΚΗ - ΠΑΤΡΑΪΚΗ ΚΛΩΣΤΗΡΙΟ Ν. ΠΕΡΑΜΟΤ 
Α.Ε. 

9. «ΠΕΙΡΑΪΚΗ - ΠΑΤΡΑΪΚΗ ΒΙΟΜΗΧΑΝΙΑ ΕΤΟΙΜΩΝ 
ΕΝΔΥΜΑΤΩΝ ΒΟΛΟΥ Α.Ε. 

10. «ΑΝΩΝΥΜΗ ΒΙΟΜΗΧΑΝΙΚΗ § ΕΜΠΟΡΙΚΗ ΕΤΑΙ¬ 
ΡΙΑ ΕΙΔΩΝ ΘΕΡΜΑΝΣΗΣ». 

' Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιανουάριου 1990 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

ΓΕΩΡΓΙΟΣ ΓΕΝΝΗΜΑΤΑ! ΙΩΑΝΝΗΣ ΒΑΡΒΙΤΣΙΩΤΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ. ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΓΡΗΓΟΡΙΟΣ ΓΙΑΝΝΑΡΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Στην Δ3/Γ/44661/15001/29.12.89 απόφαση του Υπουρ¬ 
γού Μεταφορών και Επικοινωνιών που δημοσιεύτηκε στο ΦΕΚ 
930/29.12.1989 τ. Β’ επιφέρεται η πιο κάτω διόρθωση: Στη 
σελ. 8881 περιεχόμενο 3 και στη σελ. 8883 θέμα 3. 

Από το λανθασμένο «Καθορισμός του τέλους διαδρομής για 
την περίοδο εφαρμογής από 1ης Ιανουάριου 1989». 

Στο σωστό: «Καθορισμός του τέλους διαδρομής για την πε¬ 
ρίοδο εφαρμογής από 1ης Ιανουάριου 1990». 

(Από το Εθνικό Τυπογραφείο) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



